сіѐ ге́рманъ: и кто̀ мо́жетъ пло́ти се́й сопряже́нный имѣ́ти у́мъ при́снѡ съ бг҃омъ, я́кѡ да ничто́же и́но помышля́етъ, ни ѡ посѣще́ніи больны́хъ, ни ѡ прія́тіи стра́нныхъ, ни ѡ рукодѣ́ліи, ни ѡ про́чихъ тре́бованіяхъ тѣ́ла, ну́ждныхъ су́щихъ и непремѣ́нныхъ: наконе́цъ, ка́кѡ возмо́жетъ у́мъ человѣ́ка, неви́димаго и непостижи́маго бг҃а при́снѡ зрѣ́ти, и неѿлуче́нъ ѿ негѡ̀ бы́ти;Мѡѷсе́й речѐ: зрѣ́ти при́снѡ бг҃а и неѿлуче́нну ѿ негѡ̀ бы́ти, тѣ́мъ и́мже непщу́ете ѡ́бразомъ, не возмо́жно человѣ́ку пло́ть нося́щему и не́мощи сопряже́нному: инѣ́мъ же ѡ́бразомъ возмо́жно зрѣ́ти бг҃а, бг҃а бо видѣ́ніемногоѡбра́знѡ постиза́ется и зри́тся